Eskom het ‘plan B’ nodig, sê DA | Maroela Media
Eskom het ‘plan B’ nodig, sê DA
Die Demokratiese Alliansie het Sondag gesê Eskom se gebrek aan ŉ gebeurlikheidsplan vir steenkoolvoorraad is niks anders nie as “growwe nalatigheid”.
Die DA gaan Lynn Brown, minister van openbare ondernemings, vra om ŉ gebeurlikheidsplan op te stel om nasionaal moontlike steenkooltekorte aan te spreek, het Natasha Mazzone, woordvoerder van die party, in ŉ verklaring gesê.
Khulu Phasiwe, woordvoerder van Eskom, het gesê daar is nie “ŉ plan B” indien steenkoolvoorraad by die Hendrina-kragstasie opdroog nie.
Mazonne beplan ook om skriftelik in die parlement aan adjunkpresident Cyril Ramaphosa te vra waarom hy en sy “oorlogskamer” nie toegesien het dat ŉ plan opgestel word wat in werking kan tree indien die verskaffing steenkoolvoorraad by enige kragstasie onderbreek word nie.
“Dit is ŉ kwessie wat sentraal staan tot Suid-Afrika se kragvoorsieningsvoorraad, en die adjunkpresident se versuim is ontstellend en veelseggend,” het sy gesê.
Hendrina-kragstasie, wat ongeveer 2 000 MW aan die nasionale kragnetwerk verskaf, het glo slegs 40 dae steenkoolvoorraad oor.
Ná die opskorting Vrydag van ŉ ooreenkoms tussen Optimum-steenkoolmyn en Eskom, is daar ŉ groot risiko dat kragonderbrekings van hierdie kragstasie te wagte kan wees.
“Dit sal ramspoedige gevolge vir die ekonomie inhou, aangesien dit die moontlikheid van beurtkrag sal verhoog,” het sy bygevoeg. “Dit is niks minder nie as growwe nalatigheid om nie ŉ gebeurlikheidsplan in plek te hê nie, terwyl Suid-Afrika reeds kragtekorte beleef.”
Volgens mediaberigte het Eskom nie ŉ gebeurlikheidsplan in plek indien steenkoolvoorraad by Hendrina-kragstasie opdroog nie. Phasiwe het gesê alhoewel dit belangrik is om ŉ “plan B” te hê, sal Eskom later een beraam.
Mazzone het gesê Eskom moet homself regruk en so gou as moontlik ŉ plan B in plek stel.
Wat se “Plan B” is dit met julle? Hulle “struggle” nog om “Plan A” behoorlik te laat werk?
Plan Bee het juis plan A laat flop.
Wie is reg en wie is verkeerd??????
Die storie is in die ronte dat Eskom nie hul verskafers betaal nie. En die abserkabd beweer Eskom die verskafer dat die n swakgehalte steenkool verskaf. Dan weer weet ons almal dat ons top steenkool uitgevoer word en ons geroem het op die fyt dat ons kragsentrales ge ondwerp is om n lae gehalte steenkool te kan gebruik. Nou waar is due probleem dan nou skierlik. Aan die eenkand is die inkomste van elektriesetuid van Eskom on doeltrefend soo erg dat hul inkomste met 50% ge dasl het en die uitgawes bly die selfde. Dis sal ek n grooter blaam op die Eskom plaas. Betaal jy verskafer Eskom en raak onsla van die ander nie inkomste parasiete en die ekonomie van die land sal weer blom. Dan sal Eskom weer genoug vonse hè om voort te gaan.